اولوسلارآراسی ویجدان حرکتینین سؤزچولرین‌دن حسین اوروج، سوریه حبسخانالارین‌دا ۷ مین‌دن چوخ قادین و اوشاغین سربست بوراخیلماسی اوچون رژیم لیدئری بشار اسدین حیات یولداشی اسما اسده سسلندی.
بیرلشمیش میلتلر تشکیلاتینین ژنو افیسین‌ده اینسان حاقلاری شوراسینین ۴۰.جی اوتورومو چرچیوه‌سین‌ده گؤروشمه‌لر کئچیرمک اوچون سوئیسه گئدن اوروج، آنادولو آژانسینین سواللارینی جاوابلاندیردی.
اؤلکه‌ده، ۷ ایلده ۵۰۰ مین‌دن چوخ وطنداشین حیاتینی ایتیردیگینی، میلیونلارجاسینین اؤلکه‌نی ترک ائتمک مجبوریتین‌ده قالدیغینی دیله گتیره‌ن اوروج، سوریه حبسخانالارین‌دا بشار اسد رژیمی رقملرینه گؤره ۷ مین‌دن چوخ قادین و اوشاغین اولدوغونو دئدی.
بو رقمین داها چوخ اولابیله‌جگی اویاریسی وئرن اوروج، حبسخاناداکی قادین و اوشاقلارین ساواشین کؤلگه‌سین‌ده قالدیقلاری اوچون آرتیق گوند‌مه گلمه‌دیگینی دئدی.
اوروج، "بونلارین هئچ بیری ائتدیکلرینه گؤره حبسخانادا دئییللر. بونلارین هامی‌سی یا ارلرین‌دن، یاخود آتالارین‌دان یاخود قارداشلارین‌دان و عائله‌لرین‌ده‌کی بیرلرینین مخالیف اولمالارین‌دان دولایی حبسخانایا آتیلدیلار. اونلارا ائدیلن ایشگه‌نجه‌لرله، تجاووزلرله، ائدیلن بوتون تحقیرلرله عائله‌سی بیر شکیلده یولا گتیریلمه‌یه چالیشیلیر" دئیه دانیشدی.
اوروج، رژیمین باشین‌دا بشار اسدین حیات یولداشی اسما اسده سسلنه‌ رک،
"بو (ایشگه‌نجه‌لری) بیر مسلمانین ائتمه‌سی مومکون دئییل. باشقا بیر اینسانین ائتمه‌سی ده مومکون دئییل. بیزیم بوتون دونیادان، سوریه رژیمین‌دن و اؤزللیکله ده قادینی بلکه بیر آز داها یاخین‌دان آنلایابیله‌جک اولان اسما اسددن بو وضعیتی بیر داها دوشونمه‌لرینی و سوریه حبسخانالارین‌داکی قادینلاری قیدسیز شرط‌سیز هئچ واخت ایتیرمه‌دن سربست بوراخمالارینی طلب ائتمک اوچون بورداییق" دئدی.
